open-index/open-wikipedia-markdown huggingface dataset:
Αμπελούζος Ηρακλείου

Ο  **Αμπελούζος**  είναι χωριό και έδρα ομώνυμης κοινότητας του Δήμου Γορτύνης και της τέως Επαρχίας Καινουργίου στην Περιφερειακή Ενότητα Ηρακλείου της Κρήτης. 

Βρίσκεται στις νότιες προσβάσεις του Ψηλορείτη, κοντά στη Γεωργική Σχολή της Μεσαράς. 

Η απόστασή του από το Ηράκλειο είναι 46,6 χλμ.  Κύρια προϊόντα του είναι το ελαιόλαδο, η σταφίδα, τα σιτηρά και τα φρούτα. 

Ο κεντρικός ναός είναι αφιερωμένος στον Ευαγγελισμό της Θεοτόκου. Υπάρχουν Δημοτικό Σχολείο και νηπιαγωγείο.

## Ιστορικά στοιχεία
Το χωριό βρίσκεται στην περιοχή της αρχαίας Γόρτυνας, όπου έχουν βρεθεί αγάλματα και λοιπά αρχαιολογικά αντικείμενα. Εδώ ανακαλύφθηκε το 1860 άγαλμα Μινωταύρου, το οποίο αγόρασε έπειτα από εντολή της αγγλικής πρεσβείας ο τότε πρόξενος της Αγγλίας Λυσ. Καλοκαιρινός και σήμερα  βρίσκεται στην Αγγλία.

Στην περιοχή του Αμπελούζου υπάρχει ένα λαβυρινθώδες λατομείο της αρχαίας Γόρτυνας. Μερικοί συγγραφείς πίστεψαν ότι είναι ο Λαβύρινθος, εντός του οποίου ήταν κλεισμένος ο Μινώταυρος. Είναι πράγματι λατομείο με δαιδαλώδεις υπόγειες σήραγγες. Οι πλάκες της περίφημης επιγραφής της Γόρτυνας, το οικοδομικό υλικό του ναού του Αγίου Τίτου και των άλλων οικοδομημάτων προέρχονται από το λατομείο αυτό. Πολλοί συγγραφείς που επισκέφθηκαν το λατομείο παλαιότερα, όπως ο Tournefort, o Cockerel, o Sieber, ο Spratt και άλλοι το περιγράφουν λεπτομερώς. Στα τοιχώματα των διαδρόμων υπάρχει τοιχοζωγραφική και χρονολογίες εκείνων που επισκέφτηκαν το λατομείο. Αναφέρονται χρονολογίες του 1495, 1560 κλπ.

Ο Αμπελούζος είχε 158 κατοίκους το 1583 και αναφέρεται στην απογραφή του Καστροφύλακα (K 103) με την ονομασία Ambelluso. Στην περιοχή του υπάρχουν πολύ παλαιοί ελαιώνες με πανύψηλα ελαιόδεντρα από την εποχή της Βενετοκρατίας και για το λόγο αυτό λέγονται φράγκικες ελιές.

Το 1920 με το Νόμο 2155 ιδρύθηκε η Γεωργική Σχολή Μεσαράς, στην αρχή της διακλάδωσης προς Αμπελούζο. Η σχολή βρίσκεται στα κτήματα του μετοχίου της Αγίας Παρασκευής, τα οποία παραχώρησε η Μοναστηριακή Επιτροπή Ηρακλείου. Τα κτήρια έγιναν με δαπάνες της ίδιας Επιτροπής και ο εξοπλισμός με δαπάνες του Δημοσίου. Η σχολή προσφέρει υπηρεσίες για τη βελτίωση της γεωργικής παραγωγής της Μεσαράς.

## Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην κοινότητα Μιαμούς. Το 1949 με το ΦΕΚ 153Α - 11/07/1949 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τον παραθαλάσσιο οικισμό Γερόκαμπος αποτελούν την κοινότητα Αγίου Κυρίλλου που υπάγεται στη δημοτική ενότητα Γόρτυνας του Δήμου Γόρτυνας και σύμφωνα την απογραφή του 2011 έχει πληθυσμό 125 κατοίκους.

Δείτε: ***[[Κοινότητα Αμπελούζου]]***

## Πληθυσμός

## Παραπομπές


## Πηγές
* 
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Βιβλιογραφία
*Guarducci M., *Οι αρχαιότεροι επισκέπται του Λαβυρίνθου της Γόρτυνος*, Κρητικά Χρονικά, τομ 4 (1950),σελ.527-528

## Εξωτερικοί σύνδεσμοι
*Στοιχεία για τον Αμπελούζο και τους ναούς στο χωριό
*ΤΟ ΚΡΗΤΙΚΟ ΣΠΗΛΑΙΟ ΛΑΒΥΡΙΝΘΟΣ

Αμπ
Αμπ
Γδόχια Λασιθίου

μικρογραφία
Τα  **Γδόχια**  είναι χωριό και έδρα ομώνυμης κοινότητας του δήμου Ιεράπετρας και της τέως Επαρχίας Ιεράπετρας, στην Περιφερειακή Ενότητα Λασιθίου της Κρήτης.

Βρίσκεται επί της επαρχιακής οδού Ιεράπετρας - Βιάννου και απέχει 20 χιλιόμετρα από την Ιεράπετρα σε υψόμετρο 258 μέτρα. 

Εντός του χωριού υπάρχουν τρεις συνοικισμοί: τα Δασκαλιανά, τα Παπαδιανά και τα Κάτω Γδόχια. Τα δύο πρώτα πήραν το όνομά τους αντίστοιχα από τον Παπαδάκη και το Δασκαλάκη, κατοίκους του χωριού. Τα Κάτω Γδόχια ονομάστηκαν έτσι επειδή είναι κτισμένα σε πιο χαμηλή τοποθεσία. Η κύρια ασχολία των κατοίκων είναι η γεωργία (ελαιοκομία).

## Ιστορικά στοιχεία
Το χωριό υπήρχε από παλιά , πιθανότατα στο δρόμο προς Βάτο ήταν και πρωτομινωικός οικισμός, ενώ έχουν βρεθεί και θαλάσσια απολιθώματα. .

Το όνομα του χωριού πάντως κατά άλλη εκδοχή  πιθανόν να είναι αρχαϊκό ("Εκδόχια") που διασώθηκε, όπως και τόσα άλλα, τυπικά και φθογγικά αλώβητο.  Το αντίστοιχο ρήμα είναι το "εκδέχομαι" και η ερμηνεία του στην συγκεκριμένη περίπτωση, ότι λόγω της θέσης του, το χωριό "εκδέχεται καιρικά φαινόμενα, π.χ βροχή".

Τα Γδόχια πλήρωσαν βαρύ φόρο αίματος κατά τη διάρκεια της γερμανικής κατοχής. Η εισβολή των Ναζί στο χωριό και οι εκτελέσεις έγιναν στις 15 Σεπτεμβρίου του 1943. Ο τελικός απολογισμός της επιχείρησης των Γερμανών στα Γδόχια ανέρχεται σε 42 εκτελεσθέντες, μεταξύ των οποίων τέσσερις (4) από Κάτω Σύμη και έναν από το Συκολόγο. Επίσης εκτελέστηκαν στην Άνω και Κάτω Σύμη ακόμη 6 κάτοικοι Γδοχίων.

## Διοικητικά στοιχεία
*Δείτε: *'Κοινότητα Γδοχίων**'

Τα Γδόχια αναφέρονται επίσημα το 1925 στο ΦΕΚ 27Α - 31/01/1925 να προσαρτόνται στην τότε  κοινότητα Μουρνιών και το 1933 στο ΦΕΚ 390Α - 16/12/1933 να ορίζονται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τον οικισμό Βάτος αποτελούν την κοινότητα Γδοχίων που υπάγεται στη δημοτική ενότητα Ιεράπετρας του δήμου Ιεράπετρας ενώ σύμφωνα με την απογραφή του 2011 έχει 63 κατοίκους.

## Παραπομπές

## Πηγές
*Η ναζιστική θηριωδία στα Γδόχια.
*Τα Γδόχια στο Διαδίκτυο

Γδ
Γδόχια
Σημαία των Νησιών Κέιμαν

250px|right|thumb| Σημαία των Νήσων Κέιμαν, από το 1999. Λόγος σημαίας: 1:2
 [250px|right|thumb| [Αρχείο:FIAV_110010.svg|23px Σημαία των Νήσων Κέιμαν, σε χρήση πριν από το 1999. Λόγος σημαίας: 1:2]]
250px|right|thumb| Σημαία των πολιτών. Λόγος: 1:2
thumb|250px|Σημαία του Κυβερνήτη των νησιών

Η **[[σημαία]] των [[Κέιμαν Νήσοι|Νήσων Κέιμαν]]** καθιερώθηκε το 1959. Πριν από αυτήν, τα νησιά χρησιμοποιούσαν τη σημαία του Ηνωμένου Βασιλείου για όλες τις επίσημες περιστάσεις.

Η σημαία είναι μπλε με τη σημαία του Ηνωμένου Βασιλείου στο τετραγωνάκι και περιέχει το Εθνόσημο των Νησιών Κέιμαν. Η σημαία που χρησιμοποιούν οι πολίτες είναι αυτή που περιγράφηκε παραπάνω, με τη διαφορά ότι το φόντο είναι κόκκινο.

Ο Κυβερνήτης των Νήσων χρησιμοποιεί τη σημαία του Ηνωμένου Βασιλείου με το εθνόσημο ενσωματωμένο.

## Εξωτερικοί σύνδεσμοι

* Σημαία των Κέιμαν- Σημαίες του Κόσμου.

Κειμαν
Κειμαν Νησοι
Κατηγορία:Σημαίες του Ηνωμένου Βασιλείου
Λα Πάλμα

μικρογραφία|δεξιά|200px|Δορυφορική εικόνα της Λα Πάλμα.

Η νήσος **Λα Πάλμα** (ισπανικά: *La Palma*) είναι το πέμπτο μεγαλύτερο νησί των Καναρίων Νήσων στον Ατλαντικό ωκεανό ανοιχτά των ακτών του Μαρόκου. Η Λα Πάλμα βρίσκεται στο βορειοδυτικό άκρο του αρχιπελάγους, η έκταση της είναι περί τα 708,3 τ. χλμ., και έχει συνολικό πληθυσμό 83.690 κατοίκους σύμφωνα με την απογραφή του 2011. Πρωτεύουσα της νήσου είναι η Σάντα Κρουθ Ντε Λα Πάλμα με 16.330 κατοίκους (2013).

## Γεωγραφία
μικρογραφία|250px|αριστερά|"Καλδέρα Δε Ταμπουριέντε""
Είναι ηφαιστειογενές νησί, όπως και όλο το αρχιπέλαγος. Στο νησί βρίσκεται ο γνωστός κρατήρας της "Καλδέρα Δε Ταμπουριέντε", από τον οποίο προέρχεται ο γεωλογικός όρος καλντέρα. Έχει εύρος 9 χλμ. και βάθος 1.500 μ., και ο οποίος περιβάλλεται από υψηλές βουνοκορφές από 1600 μ. και άνω. Από αυτές δεσπόζει η κορυφή «Ρόκε Ντε Λος Μουτσάτσος» με 2.423 μ. υψόμετρο, η οποία είναι η δεύτερη ψηλότερη στο αρχιπέλαγος, μετά το Τέιδε. Από πλευράς βλάστησης το ανατολικό και το νότιο τμήμα της νήσου αυτής είναι άγονο ενώ αντίθετα το δυτικό καλύπτεται από δάση Καναρίου πεύκης.

## Ηφαιστειακές εκρήξεις
Έχουν καταγραφεί 14 συνολικά ηφαιστειακές εκρήξεις στο νησί κατά τη διάρκεια της γεωλογικής περιόδου του Ολόκαινου. Η πιο πρόσφατη έκρηξη έλαβε χώρα μεταξύ Σεπτεμβρίου και Δεκεμβρίου του 2021, και είχαν προηγηθεί εκρήξεις κατά τα έτη 1971, 1949, 1712, 1677-1678, 1646 και 1585.

## Αστρονομία
Χάρις στην γεωγραφική του θέση και τα ψηλά βουνά του, τα οποία ξεπερνούν σε ύψος τα 2,000 μέτρα, μια σειρά αστεροσκοπείων έχουν κτιστεί στο Ρόκε ντε λος Μουτσάτσος. Η κορυφή βρίσκεται συνήθως πάνω από τα σύννεφα, τα οποία στο νησί σχηματίζονται συνήθως σε ύψος 1,000 με 2,000 μέτρων. Στο νησί βρίσκεται το Γκραν Τελεσκόπιο Κανάριας, το οποίο με κύριο κάτοπτρο διαμέτρου 10,4 μέτρων διαθέτει το μεγαλύτερο μονό κάτοπτρο στον κόσμο. Στο νησί λειτουργεί επίσης το Τηλεσκόπιο Ουίλιαμ Χέρσελ, διαμέτρου 4,2 μέτρων.

## Παραπομπές


Κατηγορία:Κανάριες νήσοι
Κατηγορία:Νησιά της Ισπανίας
Κατηγορία:Νησιά της Αφρικής
Εθνόσημο των Νησιών Κέιμαν

200px|Εθνόσημο των Νησιών Κέιμαν.

Το **[[εθνόσημο]] των [[Κέιμαν Νήσοι|Νησιών Κέιμαν]]** αποτελείται από έναν θυρεό, με τρία πράσινα αστέρια- σύμβολα των τριών κατοικημένων νησιών- να καταλαμβάνουν τα δύο τρίτα του. Τα άστρα βρίσκονται σε λευκές και μπλε κυματιστές γραμμές. Πάνω πάνω στον θυρεό βρίσκεται σε κόκκινο φόντο ένα λιοντάρι, με το ένα το πόδι έντονα υψωμένο, σύμβολο της Βρετανίας. Πάνω από τον θυρεό βρίσκεται μια πράσινη χελώνα, που ακουμπάει σε σκοινί, που συμβολίζει τη βιοτεχνία ψάθας. Ένας χρυσός ανανάς (σύμβολο των δεσμών με την Τζαμάικα) βρίσκεται πίσω από τη χελώνα. Κάτω από τον θυρεό βρίσκεται ένα χαρτί που ξετυλίγεται, με το ρητό *He hath founded it upon the seas*. Αυτό το εδάφιο από τους Ψαλμούς (24) πιστοποιεί ότι το νησί είναι χριστιανικό, όπως επίσης και τους δεσμούς με τη θάλασσα.

Η πρόταση για εθνόσημο εγκρίθηκε από τη Συνέλευση το 1957 και τον Μάιο του επόμενου έτους εγκρίθηκε το σχετικό βασιλικό ένταλμα.

## Εξωτερικοί σύνδεσμοι
* Εθνόσημο των Κέιμαν- Σημαίες του Κόσμου.

Κειμαν
Κειμαν Νησοι
Κάλιαρι Κάλτσιο

Η **Κάλιαρι Κάλτσιο** (ιταλικά: *Cagliari Calcio*) είναι ιταλική ποδοσφαιρική ομάδα, που ιδρύθηκε το 1920 και εδρεύει στο Κάλιαρι της Σαρδηνίας. Έδρα της ομάδας είναι το χωρητικότητας 23.486 θεατών στάδιο Σαρντένια Αρένα (πρώην Σαντ Ελία), στο οποίο διεξήχθησαν και αγώνες για το Μουντιάλ του 1990. Τα χρώματα της ομάδας είναι το κόκκινο και το μπλε. 

Η Κάλιαρι μετέχει στις επαγγελματικές κατηγορίες της Ιταλίας, έχοντας περάσει αρκετά χρόνια της πρόσφατης ιστορίας της μεταξύ Σέριε Α και Β. Κατέκτησε το τρόπαιο του πρωταθλητή (scudetto) μια φορά, τη σεζόν 1969-70, έχοντας στη σύνθεσή της έναν από τους δεινότερους επιθετικούς που πέρασαν από τα Ιταλικά γήπεδα, τον Τζίτζι Ρίβα (Gigi Riva).

## Τίτλοι
**Serie A - Α΄ Εθνική Κατηγορία:**
:***[[Πρωτάθλημα ποδοσφαίρου Ιταλίας|Πρωτάθλημα]] (1)**: 1969-70
;***Δευτεραθλήτρια (1)**: 1968-69

**Serie B - Β΄ Εθνική Κατηγορία:**
:* **Πρώτη θέση (1)**: 2003-04
:* **Δεύτερη θέση (2):** 1963-64, 1978-79
:* **Προβιβασμός (2):** 1989-90, 1997-98

**Serie C / Serie C1 - Γ΄ Εθνική Κατηγορία:**
:***Πρώτη θέση (3)**: 1930-31, 1951-52, 1988-89

## Συμμετοχές στα Κύπελλα Ευρώπης
Η παρουσία της Κάλιαρι στις ευρωπαϊκές διοργανώσεις ξεκίνησε στις 17 Σεπτεμβρίου 1969 στο Καυτανζόγλειο Στάδιο της Θεσσαλονίκης, όπου μπροστά σε 42.211 θεατές ήρθε ισόπαλη με τον Άρη με 1-1, για τον θεσμό του Κυπέλλου Εκθέσεων.
Η σπουδαιότερη ευρωπαϊκή στιγμή του συλλόγου υπήρξε τη σεζόν 1993-94, όταν έφτασε στα ημιτελικά του Κυπέλλου ΟΥΕΦΑ και αποκλείστηκε από τη μετέπειτα τροπαιούχο Ίντερ.

## Παραπομπές


## Εξωτερικοί σύνδεσμοι

* 

Κατηγορία:Ιδρύσεις αθλητικών συλλόγων το 1920
Κατηγορία:Ιδρύσεις ποδοσφαιρικών ομάδων το 1920
Εθνόσημο του Γκέρνζι

right|150px
Το **[[εθνόσημο]] του [[Γκέρνζι]]** αποτελεί το επίσημο σύμβολο του νησιού Γκέρνζι στη Μάγχη. Είναι ένας κόκκινος θυρεός με τρία χρυσά λιοντάρια, στην κορυφή των οποίων βρίσκεται ένα μικρό κλαδί από φύλλα. Είναι παρόμοιο με το οπλόσημο της Νορμανδίας, το εθνόσημο του Τζέρσεϊ και το εθνόσημο της Αγγλίας.

## Βλέπε επίσης

* Σημαία του Γκέρνζι

Γκερνζι
Κατηγορία:Γκέρνζι
Σημαία του Τζέρσεϊ

right|thumb|200px| Η σημαία του Τζέρσεϊ από το 1981. Λόγος σημαίας: 3:5
right|thumb|200px| Σημαία πριν από το 1981. Λόγος: 3:5
Η **[[σημαία]] της [[Τζέρσεϊ|Υερσέης]]** καθιερώθηκε από τη Βουλή του νησιού στις 12 Ιουνίου 1979, και επισημοποιήθηκε από τη Βασίλισσα Ελισάβετ στις 10 Δεκεμβρίου του 1980. Υψώθηκε επίσημα την 1η Απριλίου του 1981.

Είναι λευκή με δύο κόκκινες διαγώνιες ταινίες που δημιουργούν κόκκινο χιαστί σταυρό. Στο μέσον του επάνω τεταρτημορίου φέρει τον εστεμμένο θυρεό των Πλανταγενετών, το εθνόσημο του Τζέρσεϊ, που συγκροτείται από εστεμμένο κόκκινο θυρεό με τρεις λεοπαρδάλεις επ΄ αυτού, η μία ύπερθεν της άλλης, σε κάθετη διάταξη.

## Ιστορία
Η νέα σημαία άρχισε να χρησιμοποιείται επίσημα από το 1981 και έχει το έμβλημα με τα όπλα του Τζέρσεϊ και το στέμμα των Πλανταγενέτηδων. Πριν από αυτήν τη σημαία, η κτήση χρησιμοποιούσε μια απλή κόκκινη σημαία σε λευκό φόντο.

Η ιστορική έρευνα απέτυχε να εντοπίσει την προέλευση της σημαίας. Κάποιος θρύλος κάνει λόγο για λανθασμένη μετάφραση από τη γερμανική γλώσσα της λέξης *Erse* («Ιρλανδικός») σε κατάλογο που έγραφε *Ierse* (*Jersey*) με το σταυρό του Αγίου Πατρικίου από λάθος.

Μερικοί πιστεύουν ότι ο σταυρός στη σημαία έχει νορμανδική προέλευση, όπως και το κόκκινο χρώμα.

## Εξωτερικοί σύνδεσμοι

* Σημαία του Τζέρσεϊ 

Τζερσει
Σημαια
Ταραμοσαλάτα

Η **ταραμοσαλάτα** είναι μεζές με κρεμώδη υφή που καταναλώνεται κυρίως στην Ελλάδα. Στην Ελλάδα η ταραμοσαλάτα συνηθίζεται να καταναλώνεται σε περιόδους νηστείας (κυρίως την Καθαρά Δευτέρα), επειδή δεν περιέχει γαλακτοκομικά, αβγά (πουλερικών) κλπ.

## Συστατικά
Βασικό της συστατικό είναι ο ταραμάς, δηλαδή αβγά ψαριού (κυπρίνου ή άλλων). 
## Παρασκευή
Ο ταραμάς αναμειγνύεται με ελαιόλαδο, ξερό ψωμί, πατάτα, κρεμμύδι και λεμόνι και ανακατεύεται καλά μέχρι να γίνει κρέμα. Η γεύση της ταραμοσαλάτας είναι ιδιαίτερη λόγω του ταραμά. 
## Είδη
Ανάλογα με το χρώμα του ταραμά προκύπτει και το χρώμα της ταραμοσαλάτας, δηλαδή ανοιχτό μπεζ ή ροζ. Στην βιομηχανική παραγωγή μπορεί να προστίθεται και χρώμα τροφίμων. 

## Δείτε ακόμα
* Ταραμάς
## Εξωτερικοί σύνδεσμοι

Κατηγορία:Αλείμματα
Κατηγορία:Εδέσματα Καθαράς Δευτέρας
Κατηγορία:Ελληνική κουζίνα
Κατηγορία:Κρύα ορεκτικά
Κατηγορία:Κυπριακή κουζίνα
Κατηγορία:Ρουμάνικη κουζίνα
Κατηγορία:Τουρκική κουζίνα
Κατηγορία:Ντιπ
Εθνόσημο του Τζέρσεϊ

thumb|Εθνόσημο του Τζέρσεϊ.
Το **[[εθνόσημο]] του [[Τζέρσεϊ]]** είναι κόκκινος θυρεός με τρία χρυσά λιοντάρια (παραδοσιακά γνωστά ως λεοπαρδάλεις), τα οποία λέγονται στα γαλλικά *les trois léopards*. Παραχωρήθηκε στο νησί με τη μορφή σφραγίδας, από τον Εδουάρδο Α΄ της Αγγλίας το 1279.

Από το 1981 στο εθνόσημο έχει συμπεριληφθεί και το έμβλημα των όπλων.

## Παραπομπές


Τζέρσεϊ
Κατηγορία:Τζέρσεϊ
Άντριου Ρίτζγουεϊ

Ο Αντιστράτηγος **Άντριου Ρίτζγουεϊ** (*Andrew Peter Ridgway*, τίτλος *Order of the Bath, CB*, και Ιππότης του Τάγματος της Βρετανικής Αυτοκρατορίας, *CBE*) είναι ο Αντικυβερνήτης του Τζέρσεϊ από τις 14 Ιουνίου του 2006 ως το 2011.

Προηγουμένως σταδιοδρόμησε για πολλά χρόνια στο Στρατό. Γεννήθηκε το 1950 και μορφώθηκε σε Στρατιωτική Ακαδημία. Υπηρέτησε στη Γερμανία και στην Ιρλανδία και το 1975 έγινε προσοντούχος πιλότος ελικοπτέρου. Έλαβε μέρος σε αεροπορικές επιχειρήσεις στην Κεντρική Αμερική και στη Βόρεια Ιρλανδία.

Το 1994 ορίστηκε διοικητής των δυνάμεων του ΟΗΕ στην κεντρική Βοσνία και Ερζεγοβίνη, ενώ το 1999 στον Πόλεμο στο Κοσσυφοπέδιο έγινε αρχηγός του Γενικού Επιτελείου του Σώματος Ταχείας Επέμβασης του ΝΑΤΟ. Στα τελευταία χρόνια προτού γίνει Αντικυβερνήτης υπηρέτησε στις μυστικές υπηρεσίες της Βρετανίας.

Από το 2006 ανέλαβε αντιπρόσωπος της Βασίλισσας στο Τζέρσεϊ, δηλαδή Αντικυβερνήτης. Ο διορισμός του ήταν συμβολικός και εθιμοτυπικός. Παρέμεινε στο αξίωμα αυτό ως το 2011.

## Πηγές
* Lewis, Anthony (27 Μαΐου 2006). «On Her Majesty's Service», *Jersey Evening Post*, pp. 8-10.

Κατηγορία:Τζέρσεϊ
Κατηγορία:Βρετανοί στρατιωτικοί
Κάρμα

Η ακριβέστερη ερμηνεία για την Σανσκριτική λέξη **κάρμα,** δίνεται στο βιβλίο του Θεοδώρου Παντουβά "ΜΠΑΓΚΑΒΑΤ ΓΚΙΤΑ" (ΤΟ ΤΡΑΓΟΥΔΙ ΤΟΥ ΚΡΙΣΝΑ). Είναι λέξη που παράγεται απ' τη σανσκριτική ρίζα Kri (πράττω, ενεργώ) και σημαίνει ενέργεια, πράξη, έργο. Σημαίνει ακόμα και τον Νόμο του Κάρμα, σύμφωνα με τον οποίο ο άνθρωπος δρέπει, αναπόφευκτα, τους καρπούς των πράξεων και σκέψεών του. Αν οι πράξεις/σκέψεις του είναι καλές, καλοί θα είναι κι οι καρποί τους, τα αποτελέσματά τους. Αν όμως είναι κακές, κακοί θα είναι κι' οι καρποί τους, δηλαδή τα αποτελέσματά τους.

Υπάρχουν τριών ειδών Κάρμα: 1) Αυτό που δημιουργείται σε τούτη τη ζωή και θα καρποφορήσει στο μέλλον. 2) Αυτό που μαζεύτηκε από προηγούμενες ζωές  και που έχει αρχίσει να καρποφορεί σε τούτη τη ζωή,όπου και πρέπει να εξαντληθεί. Από αυτό προσδιορίζεται η τωρινή ζωή μας, αν γεννηθούμε πρίγκιπες ή ζητιάνοι, αν ζήσουμε στην ευτυχία ή στην κακομοιριά κ.τ.λ. και 3) Αυτό που δημιουργήθηκε σε προηγούμενες ζωές και που περιμένει να καρποφορήσει σε μια μελλοντική ζωή.

Η λέξη κάρμα φέρεται περισσότερο ως σανσκριτική και σημαίνει γενικά "δράση". Ετυμολογικά η λέξη "Καρ" σημαίνει δράση ενώ η λέξη "μα" σημαίνει το αποτέλεσμα.

Κατά τον Ινδουισμό και τον Βουδισμό, το κάρμα αναφέρεται στην έννοια του νόμου της σχέσεως μεταξύ αιτίας και αποτελέσματος προσδιορίζοντας ότι κάθε πράξη  είναι αποτέλεσμα αιτίας του παρελθόντος και συγχρόνως αιτία άλλων πράξεων που θ΄ ακολουθήσουν στο μέλλον. Έτσι ο νόμος του *κάρμα* ταυτίζεται με τον νόμο της αιτιότητας, της αναπόφευκτης δηλαδή σχέσεως αιτίου και αιτιατού, ο νόμος της δράσης και της αντίδρασης, ο νόμος της δικαιοσύνης και της ισορροπίας, που ακολουθούν την εφαρμογή του σε κάθε εκδήλωση της ζωής με συνέπεια να διαμορφώνεται ανάλογα απ΄ αυτό το ίδιο το κάρμα.

Σύμφωνα με τη δοξασία αυτή, το κάρμα ακολουθεί τον άνθρωπο κατά τις επίγειες ενσαρκώσεις του, τις συνθήκες των οποίων και προσδιορίζει. Έτσι, όσο ο άνθρωπος εξελίσσεται τόσο λιγότερο εξαρτάται από τα δεσμά του κάρμα, με συνέπεια να καταστεί ο ίδιος συνειδητός δημιουργός των συνθηκών της ζωής του. Η αποδοχή του νόμου του κάρμα προϋποθέτει και την αποδοχή μιας άλλης έννοιας που επίσης συναντάμε στον Ινδουισμό και στον Βουδισμό, η οποία περιγράφεται με τον όρο Μετενσάρκωση.

## Παραπομπές


## Πηγές
**Νεώτερον Εγκυκλoπαιδικόν Λεξικόν Ηλίου* 

## Εξωτερικοί σύνδεσμοι
* 
* 

Κατηγορία:Θρησκευτική φιλοσοφία και δόγματα
Κατηγορία:Βουδισμός
Κατηγορία:Τζαϊνισμός
Κατηγορία:Ινδουισμός
Κατηγορία:Πνευματικότητα
Κατηγορία:Μετενσάρκωση
Φίλιπ Μπέιλχας

Ο **Σερ Φίλιπ Μπέιλχας** (Sir *Philip Martin Bailhache*, KBE) ήταν ο Επιστάτης (*Bailiff*) και διαχειριστής του Τζέρσεϊ από το 1995 ως το 2009.

## Καριέρα

Γεννήθηκε στο νησί αυτό στις 28 Φεβρουαρίου του 1946 και εξελέγη για πρώτη φορά στη Βουλή του νησιού το 1972. Το 1975 παραιτήθηκε και έγινε αξιωματικός του Στέμματος. Έπειτα διορίστηκε Γενικός Εισαγγελέας. Το 1994 αντικατέστησε τον αναπληρωτή επιστάτη, Βέρνον Τόουμς. Ο Μπέιλχας έγινε επιστάτης το 1995 και τιμήθηκε με τον τίτλο του Ιππότη το 1996.

Το 2006 τιμήθηκε  l'Ordre de la Pléiade (*Grand Officier*) από την Κοινοβουλευτική Συνέλευση των Γαλλόφωνων Κρατών (Assemblée parlementaire de la Francophonie). Το 2009 έγινε αναπληρωτής επιστάτης. Από το 2011 ως το Νοέμβριο του 2014 ήταν γερουσιαστής.

Ζει στο Γκρουβίλ μαζί με τη σύζυγό του, τη Λαίδη Λίντα και έχουν δύο παιδιά.

## Σημειώσεις


## Εξωτερικοί σύνδεσμοι
* Πληροφορίες από το Κοινοβούλιο του Τζέρσεϊ

Μπειλχας
Σημαία του Γκέρνζι

[thumb|250px|[Αρχείο:FIAV_110000.svg|23px Λόγος σημαίας: 2:3 -- Σημαία του Γκέρνζι]]
[thumb|250px|[Αρχείο:FIAV_000100.svg|23px Λόγος: 1:2 -- Σημαία¨πολιτών του Γκέρνζι]]
[thumb|right|250px|[Αρχείο:FIAV_historical.svg|23px Η σημαία της περιόδου 1936–1985 ]]
Η σημερινή **[[σημαία]] του [[Γκέρνζι]]** καθιερώθηκε το 1985 και αποτελείται από τον κόκκινο σταυρό του Αγίου Γεωργίου με έναν επιπρόσθετο χρυσό σταυρό μέσα στον ερυθρό. Η αλλαγή υπαγορεύτηκε εξαιτίας σύγχυσης σε διεθνείς αθλητικές διοργανώσεις αναφορικά με τους διαγωνιζομένους από το Γκέρνζι και την Αγγλία, επειδή είχαν ίδια σημαία. Ο χρυσός σταυρός αντιπροσωπεύει το Δούκα Γουλιέλμο της Νορμανδίας, ο οποίος, κατά την παράδοση είχε τέτοιο σταυρό στη Μάχη του Άστινγκς. Ο Πάπας Αλέξανδρος Β΄ του είχε χαρίσει τον εν λόγω σταυρό.. Μια κόκκινη σημαία με το σταυρό στο μέρος που κυματίζει χρησιμοποιείται ως σημαία των πολιτών.

Η προηγούμενη σημαία του Γκέρνζι ήταν ο σταυρός του Αγίου Γεωργίου. υπάρχουν μαρτυρίες για ύπαρξη προηγούμενης σημαίας στην κτήση, σε χρήση στα μέσα του 19ου αιώνα. Αυτή η σημαία ήταν ο σταυρός του Αγίου Γεωργίου σε φόντο αποτελούμενο από κυανόλευκα τετράγωνα, με τη σημαία του Ηνωμένου Βασιλείου στο μεγάλο τετράγωνο πλαίσιο. Ωστόσο για τη χρήση και για το αν ήταν επίσημη σημαία υπάρχουν μόνο πρόχειρες υποθέσεις.

## Παραπομπές


Γκερνζι
Κατηγορία:Γκέρνζι
Δήμος Τανάγρας (πρόγραμμα Καποδίστριας)

Ο **Δήμος Τανάγρας** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση των παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Τανάγρας. Ο δήμος Τανάγρας είχε (πραγματικό) πληθυσμό 4.134 κατοίκους. Περιλάμβανε 4 δημοτικά διαμερίσματα και η έκτασή του ήταν 122,5 τ.χλμ. Ο δήμος συνόρευε με τους δήμους Θηβαίων, Δερβενοχωρίων, Οινοφύτων, Σχηματαρίου και με το δήμο Αυλίδας του νομού Ευβοίας. Έδρα του ήταν η Τανάγρα.

## Διαίρεση
Στον δήμο περιλαμβάνονταν τα εξής δημοτικά διαμερίσματα και οικισμοί (σε παρένθεση ο πληθυσμός σύμφωνα με την απογραφή του 2001):
: ** Δ.δ. Άρματος  ** -- το Άρμα [1070]
: ** Δ.δ. Ασωπίας  ** -- η Ασωπία [1267]
: ** Δ.δ. Καλλιθέας  ** -- η Καλλιθέα [695]
: ** [[Δημοτικό διαμέρισμα Τανάγρας Βοιωτίας|Δ.δ. Τανάγρας]] ** [1102]
::* η Τανάγρα [871]
::* η Παναγία [231]

Κατηγορία:Δήμος Τανάγρας
Φρανκ Γουόκερ

Ο **Φρανκ Γουόκερ** (*Frank Harrison Walker*) ήταν ο πρώτος ανώτερος υπουργός στο Τζέρσεϊ. Εξελέγη από τους υπόλοιπους βουλευτές το 2005 και παρέμεινε στο αξίωμα ως το 2008.

Στη δεκαετία του '70 έγινε διευθυντής της εκδοτικής ομάδας Γκουιτόν και μετά πρόεδρος της εταιρείας, για να παραιτηθεί τον Φεβρουάριο του 2005.

Εξελέγη για πρώτη φορά στο Κοινοβούλιο του νησιού (States of Jersey) το 1990 και επανεξελέγη το 1993. Το 1996 εξελέγη γερουσιαστής και επανεξελέγη στις 12 Δεκεμβρίου του 2002.

Το 2005 εξελέγη ανώτερος υπουργός σε μυστική ψηφοφορία, λαμβάνοντας 38 ψήφους έναντι 14 για τον Στούαρτ Σάιβρετ και 1 άκυρου ψηφοδελτίου. Η πρώτη του αρμοδιότητα ήταν να προτείνει τα 9 μέλη που σχημάτισαν το Συμβούλιο των Υπουργών: όλοι αυτοί εξελέγησαν χωρίς αντίπαλο εκτός από το γερουσιαστή Λεν Νόρμαν, ο οποίος ηττήθηκε από το βουλευτή Γκάι ντε Φέι.

## Παραπομπές


## Εξωτερικοί σύνδεσμοι
* 

Κατηγορία:Τζέρσεϊ
Ντιρχάμ Ηνωμένων Αραβικών Εμιράτων

Το  **ντιρχάμ**  ή **ντιράμ** (αραβικά: درهم)   είναι το νόμισμα των Ηνωμένων Αραβικών Εμιράτων. Έχει κωδικό ISO 4217  *AED*. Οι ανεπίσημες συντομογραφίες περιλαμβάνουν τα DH ή Dhs. Το ντιρχάμ υποδιαιρείται σε 100 φιλς (fils) (فلس).

## Ιστορία
Εισήχθη το 1973 και αντικατέστησε το ριάλ του Κατάρ και του Ντουμπάι, με τα οποία είχε την ίδια αξία . Πριν από το 1966 όλα τα εμιράτα που θα σχημάτιζαν τα Ηνωμένα Αραβικά Εμιράτα χρησιμοποιούσαν τη ρουπία του Περσικού Κόλπου.

Στις 28 Ιανουαρίου 1978 το ντιρχάμ ευθυγραμμίστηκε με τα ειδικά σχεδιαστικά πρότυπα του Διεθνούς Νομισματικού Ταμείου.Στην πραγματικότητα, είχε «κλειδωθεί» η ισοτιμία του με το Δολάριο των ΗΠΑ. Από το Νοέμβριο του 1997, η ισοτιμία είναι 1 δολάριο ΗΠΑ= 3,6725 ντιρχάμ,  που σημαίνει περίπου 1 ντιρχάμ = 0,272294 δολάρια.

## Κέρματα
Το 1973 κυκλοφόρησαν κέρματα σε ονομαστικές αξίες των 1, 5, 10, 25, 50 φιλς, και του 1 ντιρχάμ. Τα κέρματα μεγαλύτερης αξίας ήταν από χαλκονικέλιο. Το 1995 τα κέρματα των 50 φιλς και του 1 ντιρχάμ μειώθηκαν σε μέγεθος.

Η αξία και οι αριθμοί στα κέρματα είναι γραμμένα με αραβικούς αριθμούς της Ανατολής και το κείμενο είναι στην αραβική γλώσσα.

## Τραπεζογραμμάτια
Το 1973 εισήχθησαν χαρτονομίσματα σε αξίες των 1, 5, 10, 50, 100 και των 1000 ντιρχάμ. Ακολούθησε δεύτερη σειρά το 1982 , ενώ χαρτονομίσματα των 500 ντιρχάμ κυκλοφόρησαν το 1983 και ακολούθησαν τα 200 ντιρχάμ το 1989. Το 2000 επανεισήχθησαν τα τραπεζογραμμάτια των 1000 ντιρχάμ. Σήμερα κυκλοφορούν χαρτονομίσματα των 5 , 10 , 20, 50, 100 , 200, 500 και 1000 ντιρχάμ.

Το κείμενο στην πίσω όψη είναι στα αγγλικά με τα νούμερα στη γλώσσα Χιντού.

## Παραπομπές


## Εξωτερικοί σύνδεσμοι
* Αναμνηστικά νομίσματα

Κατηγορία:Οικονομία των Ηνωμένων Αραβικών Εμιράτων
Ντιρχαμ
Κατηγορία:ISO 4217
Παμίρ

thumb|right|325px|Το οροπέδιο Παμίρ, μεγάλο μέρος του ανήκει στο Τατζικιστάν 
Το **Παμίρ** είναι πολύ μεγάλη οροσειρά στη κεντρική Ασία, που αποτελεί και τον πυρήνα του ορεινού συστήματός της. Το Παμίρ, με κέντρο την αυτόνομη διοικητική περιοχή Γκόρνο Μπαταχσάν του Τατζικιστάν εκτείνεται από του δυτικού Σινκιάνγκ του Τατζικιστάν μέχρι και του ανατολικού Αφγανιστάν και δυτικά της Κίνας. Η συνολική έκτασή του είναι 8.400 τ.χλμ. και ορίζεται βόρεια από τα Υπεραλάϊα Όρη, ανατολικά από την οροσειρά Σαρικόλ, νότια από τη λίμνη Ζορκούλ και τον ομώνυμο ποταμό Παμίρ στα σύνορα με το Αφγανιστάν και δυτικά από τμήμα της κοιλάδας Πιάντζ. Το οροπέδιο αυτό έχει μέσο ύψος 3900 μ. από επιφάνεια θαλάσσης και σ΄ αυτό υψώνονται βουνά που υπερβαίνουν τα 6000 μ. των οποίων μεγαλύτερες κορυφές είναι η του Ισμαήλ Σαμανί (7.500 μ.) και η κορυφή Λένιν (7.140 μ.). Χωρίζεται δε σε τρεις υψομετρικές ζώνες: η Τρανς Αλάι (α΄ ζώνη), του Μεγάλου Πέτρου (β΄ ζώνη) και του Ναούκ (γ΄ ζώνη).

Κυριότεροι ποταμοί του Παμίρ είναι ο ομώνυμος Παμίρ και ο Παντζ που χύνονται στον Αμού Ντάρια ποταμό ο οποίος στη συνέχεια εκβάλλει στη λίμνη Αράλη (ή Θάλασσα Αράλη). 

Το όνομα Παμίρ σημαίνει ορεινός λειμώνας και σε αυτό συναντώνται τα μεγαλύτερα ορεινά συγκροτήματα της Γης, του Τιεν-Σαν, του Καρακορούμ και Κουέν-Λουν προς ανατολάς, τα Ιμαλάια προς νότο και η οροσειρά του Χίντου Κους προς δυσμάς. Η χλωρίδα στη περιοχή αυτή είναι πολύ φτωχή και γενικά χαρακτηρίζεται άδενδρος. Μικρή βλάστηση παρατηρείται μόνο στα δυτικά και σε χαμηλό ύψος. Αντίθετα, στις κοιλάδες των ποταμών παρατηρείται πυκνή βλάστηση από ιτιές και λεύκες. Κυριότερα ζώα της περιοχής είναι το 'αρχάρ*, πρόβατο βουνού, και το *κίικ*, είδος αγριοκάτσικου.

Χαρακτηριστικοί είναι και οι [[Παγετώνας|παγετώνες]] της περιοχής. Τα κράσπεδα του Παμίρ υπόκεινται σε τακτικούς σεισμούς που ταλαιπωρούν τακτικά τις γύρω χώρες (κυρίως Ιράν και Αφγανιστάν). Στις δυτικές παρυφές του, στη [[Ρωσία]] υπάρχουν πλούσια ανθρακωρυχεία. Οι περισσότεροι κάτοικοι της περιοχής, το 90%, ανήκουν στη φυλή των [[Τατζίκοι|Τατζίκων]] και των [[Κιργίσιοι|Κιργισίων]], που ασχολούνται με τη γεωργία και τη κτηνοτροφία και που ομιλούν τις λεγόμενες παμιρικές γλώσσες, διαλέκτους Σούγκνι και Γκαζκουλαμί.

Στην περιοχή υπάρχουν λίγοι αυτοκινητόδρομοι, μερικοί των οποίων ακολουθούν δύσβατες περιοχές των αρχαίων καραβανιών. Στα δυτικά όμως υπάρχουν υδροηλεκτρικοί σταθμοί και μεταλλεία αντιμονίου, υδραργύρου και αργύρου. Ορυκτός πλούτος υπάρχει και στα ανατολικά, με περιορισμένα όμως σε εκμετάλλευση ορυχεία λιγνίτη και ορυκτού άλατος.

Κατά την αρχαιότητα η εμπορική οδός μεταξύ Ρώμης και χωρών προς την [[Κίνα]] διερχόταν από το Βόρειο Παμίρ. Από την ίδια οδό οι [[Νεστοριανοί]] διέδωσαν τον [[Χριστιανισμός|Χριστιανισμό]] στην κεντρική Ασία. Μάλιστα από τη λεγόμενη δίοδο Τέρεκ, που βρίσκεται σε ύψος 3815 μέτρων. πέρασε το [[1273]] ο [[Μάρκο Πόλο]].

==Πηγές==
* *Εγκυκλοπαίδεια Πάπυρος Λαρούς Μπριτάννικα'', τόμ. 48ος, σελ. 45

## Εξωτερικοί σύνδεσμοι
* 

Κατηγορία:Παμίρ
Κατηγορία:Οροσειρές του Αφγανιστάν
Κατηγορία:Οροσειρές της Κίνας
Κατηγορία:Οροσειρές του Ουζμπεκιστάν
Κατηγορία:Οροσειρές του Πακιστάν
Κατηγορία:Οροσειρές του Τατζικιστάν
Ξινόμαυρο

250px|thumb|Ξινόμαυρο
thumb|250px|Αμπελώνας της Νάουσας που παράγει την ποικιλία ξινόμαυρο.
Η ποικιλία **ξινόμαυρο**, μαζί με την ποικιλία Αγιωργίτικο θεωρούνται οι ευγενέστερες ερυθρές ελληνικές ποικιλίες. Είναι εξαιρετικά πολύτιμη για την οινοποιία της Βόρειας Ελλάδας. Έχει έντονο χρώμα, υψηλή οξύτητα και πλούσιο άρωμα. Τα χαρακτηριστικά των κρασιών που δίνει το ξινόμαυρο βελτιώνονται με την πάροδο του χρόνου, επιδέχονται δηλαδή παλαίωσης.

## Προέλευση
 
Μακεδονία

## Συνώνυμα
 
Μαύρο Νάουσας, Μαύρο Ναουστινό, Ποπόλκα, Μαύρο Γουμένισσας.

## Περιοχές καλλιέργειας
 
Καλλιεργείται στη Βόρεια Ελλάδα, με καλλιεργητικά κέντρα τις περιοχές Νάουσας, Αμυνταίου, Γουμένισσας και Ραψάνης.

## Παραγωγή
 
Από το ξινόμαυρο παράγονται οι οίνοι Ο.Π.Α.Π. *Νάουσσα* και *Αμύνταιο*, ενώ η ποικιλία συμμετέχει και τους οίνους Ο.Π.Α.Π. *Γουμένισσα* (ξινόμαυρο και νεγκόσκα) και *Ραψάνη* (ξινόμαυρο, κρασάτο και σταυρωτό). Συμμετέχει επίσης στην ποικιλιακή σύνθεση πολλών τοπικών επιτραπέζιων οίνων της Βόρειας Ελλάδας.

## Αμπελογραφικά χαρακτηριστικά

Το Ξινόμαυρο είναι μια ποικιλία ζωηρή και παραγωγική. Η διαμόρφωση γινόταν παλαιότερα σε χαμηλόκορμα σχήματα. Τα τελευταία χρόνια άρχισε να διαμορφώνεται σε αμφίπλευρα γραμμοειδή.

## Εξωτερικοί Σύνδεσμοι
*Όλες οι Ελληνικές και Ξένες ποικιλίες
*Περιγραφή 
## Πηγές


Κατηγορία:Ελληνικές ποικιλίες σταφυλιών
Παναραβισμός

Με τον όρο **παναραβισμός** χαρακτηρίζεται η προς ένωση και κοινή δράση όλων των αραβικών κρατών και λαών που τείνει περισσότερο σε μια πολιτική και μορφωτική κίνηση. Αφορά τις αραβικές χώρες της Δυτικής Ασίας και της Βόρειας Αφρικής από τον Ατλαντικό Ωκεανό έως την Αραβική Θάλασσα, που θεωρούνται ως αραβικός κόσμος. Ο παναραβισμός συνδέεται στενά με τον αραβικό εθνικισμό, ο οποίος υποστηρίζει την άποψη ότι οι Άραβες αποτελούν ένα ενιαίο έθνος. 

Καθ΄ όλη την περίοδο που οι Άραβες ήταν υποταγμένοι στην Οθωμανική Αυτοκρατορία -δηλαδή μέχρι τον Α΄ Παγκόσμιο Πόλεμο- οι Οθωμανοί Σουλτάνοι  έφεραν και τον τίτλο του Χαλίφη (ως διάδοχοι του Μωάμεθ) και παρέμεναν ανώτεροι θρησκευτικοί Ηγέτες των απανταχού Μουσουλμάνων. Μετά όμως απ΄ αυτόν τον πόλεμο και την κατάλυση της Αυτοκρατορίας και του θρησκευτικού τίτλου με την παράλληλη ανεξαρτητοποίηση των αραβικών Χωρών, ο Παναραβισμός έλαβε καθαρά εθνικιστικό χαρακτήρα με πολιτικούς σκοπούς που επιχειρεί να συντονίσει ο Αραβικός Σύνδεσμος.  Η δημοτικότητά του έφτασε στο απόγειό της κατά τη διάρκεια της ακμής του νασερισμού και του μπααθισμού στις δεκαετίες του 1950 και 1960. 

Κύριοι υποστηρικτές της κίνησης αυτής ήταν ο Νάσερ και ο Καντάφι. 

Σημαντικό είναι ότι ο *Παναραβισμός* έχει πολιτικό χαρακτήρα, σε αντιδιαστολή με τον  *[[Πανισλαμισμός|Πανισλαμισμό]]* που έχει θρησκευτικό χαρακτήρα. Η προώθηση του πανισλαμισμού αποτελούσε βασική πτυχή των αραβικών και μουσουλμανικών κοινωνιών. Μια τέτοια φιλοσοφία υπαγόρευε μια ενωμένη ισλαμική «Ούμα» ή τη στενή σύνδεση όλων των ισλαμικών κοινοτήτων για τη διατήρηση και την προώθηση μιας ουσίας μιας οικογένειας, ενός σκοπού. Η φιλοσοφία του παναραβισμού ερχόταν σε αντίθεση με τη φιλοσοφία του πανισλαμισμού, όπως διευκρινίστηκε από θρησκευτικούς μελετητές και σεΐχηδες στις διάφορες αραβικές χώρες, ιδίως στον Περσικό Κόλπο. Η πεποίθηση των επικριτών τόνιζε ότι ο παναραβισμός διαχωριζόταν από την Ούμα, καθώς προωθούσε μόνο την αραβική ενότητα και τα ιδανικά και όχι τα ισλαμικά. Ο θρησκευτικός συντηρητισμός εντός των κοινωνιών ώθησε τον πανισλαμισμό να νικήσει εναλλακτικές σκέψεις όπως ο παναραβισμός.

Η παρακμή του παναραβισμού αποδίδεται σε διάφορους παράγοντες. Οι παράγοντες περιλαμβάνουν: την προώθηση του πανισλαμισμού, τις θρησκευτικές και κοινωνικές διαφορές εντός των διαφόρων αραβικών κοινωνιών, τον ανταγωνισμό μεταξύ των διαφόρων Αράβων ηγετών για να είναι η ηγετική φωνή του αραβικού και ισλαμικού κόσμου και, σε μικρότερο βαθμό, τη στρατιωτική ήττα από μια εχθρική δύναμη.

## Παραπομπές


## Εξωτερικοί σύνδεσμοι
* 
* 

Κατηγορία:Άραβες
Κατηγορία:Πανεθνικισμός
Κατηγορία:Πολιτικά κινήματα
Κατηγορία:20ός αιώνας
Αθήρι

μικρογραφία|Κρασί με μίξη των ποικιλιών Ασύρτικο και Αθήρι από τη Σαντορίνη. Η περιεκτικότητα του οίνου είναι 75% Ασύρτικο και 25% Αθήρι.
Η ποικιλία **Αθήρι** είναι ποικιλία πρώιμης ωρίμανσης και θεωρείται μία από τις καλύτερες λευκές ελληνικές ποικιλίες οινοποιίας. Πρέπει όμως να προσεχθεί ιδιαίτερα η ημερομηνία τρυγητού, γιατί όταν ξεπεραστεί ο βαθμός ωριμότητας των σταφυλιών μειώνονται σημαντικά τα οξέα τους.

## Προέλευση
Νησιά Αιγαίου

## Συνώνυμα
Αθήρι λευκό, Αθήρι άσπρο, Ασπραθήρι.

## Περιοχές καλλιέργειας
Κυκλάδες, Δωδεκάνησα, Κρήτη. Συναντάται επίσης στους νομούς Χαλκιδικής, Λακωνίας, Βοιωτίας, Θεσσαλονίκης και Ευβοίας.

## Παραγωγή
Οίνος Ο.Π.Α.Π. Σαντορίνη, Ρόδος, Πλαγιές Μελίτωνα, Τοπικός Αγιορείτικος, Μακεδονικός, Λασηθιώτικος, Πλαγιές Βερτίσκου, καθώς και Επιτραπέζιος οίνος.

## Αμπελογραφικά χαρακτηριστικά
Είναι φυτό μεγάλης ζωηρότητας και παραγωγικότητας. Διαμορφώνεται σε χαμηλά κυπελλοειδή ή σε γραμμοειδή σχήματα Royat. Είναι αρκετά ανθεκτική στον περονόσπορο, όμως πολύ ευαίσθητη στο ωίδιο σε βαθμό που αποτελεί ένδειξη έναρξης προσβολής της ασθένειας για όλες τις συγκαλλιεργούμενες ποικιλίες. 

## Εξωτερικοί σύνδεσμοι
* Όλες οι ελληνικές ποικιλίες
* Τόποι καλλιέργειας 

Κατηγορία:Ελληνικές ποικιλίες σταφυλιών
Νεγκόσκα

μικρογραφία|Γουμένισσα, Κιλκίς.

Η ποικιλία **Νεγκόσκα** δίνει κρασιά υψηλόβαθμα, φρουτώδη, με καλό ερυθρό χρώμα, μέτρια οξύτητα και μαλακή γεύση. Με αυτά της τα χαρακτηριστικά αμβλύνει την οξύτητα και την τανικότητα του Ξινόμαυρου, αυξάνοντας τον αλκοολικό τίτλο.

## Προέλευση
Μακεδονία

## Συνώνυμα
Ποπόλκα Ναούσης, Νεγκόσκα Ποπόλκα. 

## Περιοχές καλλιέργειας
Νάουσσα, Γουμένισσα.

## Παραγωγή
Οίνος Ο.Π.Α.Π. Γουμένισσα, Τοπικός οίνος Μακεδονίας.

## Αμπελογραφικά χαρακτηριστικά
Είναι μια ποικιλία ζωηρή και παραγωγική. Η διαμόρφωσή της γίνεται σε κυπελλοειδή και σε αμφίπλευρα γραμμικά σχήματα. Είναι ανθεκτική στις περισσότερες ασθένειες.

Κατηγορία:Ελληνικές ποικιλίες σταφυλιών
Μαλαγουζιά

Η ποικιλία **Μαλαγουζιά** δίνει κρασιά υψηλόβαθμα, μέτριας οξύτητας, αρωματικά. Υπάρχει και η παραλλαγή ψιλόρραγη Μαλαγουζιά, η οποία δίνει πιο αρωματικό κρασί.

## Προέλευση
 
Το 1970, το Ινστιτούτο Αμπέλου, το οποίο διέθετε συλλογή ποικιλιών στη Λυκόβρυση της Αττικής, ενδιαφέρθηκε να συμπεριλάβει και τη Μαλαγουζιά. Ο Κοτίνης του προμήθευσε εμβολιοκληματίδες από τα λίγα κλήματα που είχε ο αμπελουργός Βαλανδρέας στο Νεοχώρι, κοινότητα της επαρχίας Μεσολογγίου, στην πεδιάδα ανατολικά του Αχελώου. Μερικές απ´ αυτές τις κληματίδες, το Ινστιτούτο Οίνου - αδελφό Ίδρυμα του Ινστιτούτου Αμπέλου - έστειλε στη Σιθωνία της Χαλκιδικής, στην αμπελουργική εκμετάλλευση Πόρτο Καρράς, με την οποία συνεργαζόταν.

## Συνώνυμα
 
Μαλαουζία, Μελαουζία , Μιλαγηζάς

## Περιοχές καλλιέργειας
 
Μακεδονία (Χαλκιδική, Θεσσαλονίκη), και διάσπαρτα στη Στερεά Ελλάδα (Αιτωλοακαρνανία, Φθιώτιδα, Αττική) και την Πελοπόννησο.

## Παραγωγή
  
Τοπικός οίνος Επανομής, Σιθωνίας, Μακεδονίας, Παλλήνης καθώς και Επιτραπέζιος οίνος.

## Αμπελογραφικά χαρακτηριστικά
 
Είναι ζωηρό φυτό εύρωστο και παραγωγικό. Είναι ευαίσθητο στον βοτρύτη και το ωίδιο και ανθεκτικό στην ξηρασία. Διαμορφώνεται σε κύπελλα και σε γραμμικό αμφίπλευρο κορδόνι (Royat).

Κατηγορία:Ελληνικό κρασί
Κατηγορία:Ελληνικές ποικιλίες σταφυλιών
Ασκάλαφος ο Ορχομένιος

Στην ελληνική μυθολογία ο βασιλιάς των Μινυών (Ορχομενού) **Ασκάλαφος** (

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 201

Κατηγορία:Αργοναύτες
Κατηγορία:Μυθικοί βασιλείς του Ορχομενού
Κατηγορία:Μνηστήρες της Ωραίας Ελένης
Ασύρτικο

Η ποικιλία **Ασύρτικο** είναι ευαίσθητη στον άνεμο καλλιεργείται κυριολεκτικά υπό τη γη, με το χαρακτηριστικό κλάδεμα της γραφικής καλαθιάς (αμπελιά). Είναι απόλυτα προσαρμοσμένη στα ξηροθερμικά περιβάλλοντα. Θεωρείται από ποιοτική οινοποιητική άποψη σαν η καλύτερη ελληνική λευκή ποικιλία.

## Προέλευση
 
Σαντορίνη

## Συνώνυμα
 
Κανένα

## Περιοχές καλλιέργειας

Κυκλάδες, Πελοπόννησο, Στερεά Ελλάδα (Αττική, Βοιωτία), Θεσσαλία (Τύρναβος) αλλά και στη Μακεδονία (Θεσσαλονίκη και Χαλκιδική) καθώς και σποραδικά σε μικρές εκτάσεις σε άλλες περιοχές της Ελλάδας.

## Παραγωγή

Οίνος Ο.Π.Α.Π. Σαντορίνη, Ο.Π.Α.Π. Πλαγιές Μελίτωνα όπου συμμετέχει σε συνοινοποίηση με τις ποικιλίες Ροδίτη και Αθήρι, Τοπικός Αγιορείτικος, Μακεδονικός, Κυκλαδίτικος, Δράμας καθώς και Επιτραπέζιος οίνος.

## Αμπελογραφικά χαρακτηριστικά
 
Η ποικιλία Ασύρτικο είναι φυτό ζωηρό και παραγωγικό. Διαμορφώνεται συνήθως σε χαμηλά κυπελλοειδή σχήματα, μπορεί όμως να διαμορφωθεί και σε γραμμοειδές Royat. Δεν παρουσιάζει καμία ιδιαίτερη ευαισθησία στις ασθένειες και αντέχει στην ξηρασία.

## Εξωτερικοί Σύνδεσμοι
*Περιγραφή

Κατηγορία:Ελληνικές ποικιλίες σταφυλιών
Σαββατιανό

400px|thumb|Σαββατιανό
μικρογραφία
Το **σαββατιανό** είναι μεγάλης παραγωγής ποικιλία αμπελιού. Η ρετσίνα παράγεται από την ποικιλία αυτή μαζί με την ποικιλία Ροδίτης.

Δεν είναι γνωστή η προέλευσή της και απουσιάζουν οι μαρτυρίες που να οδηγούν με ασφάλεια στην καταγωγή της αλλά μάλλον είναι ελληνικής καταγωγής.

Είναι επίσης γνωστή σαν άσπρη κοντούρα, άσπρη δουμπραίνα, σακέϊκο, σταματιανό, σαββαθιανό, περαχωρίτικο ή Περαχωρίτης.

Καλλιεργείται στην Αττική, την Ευβοία και τη Βοιωτία. Μικρές εκτάσεις βρίσκονται στις Κυκλάδες, στη Δυτική Κρήτη, στη Θεσσαλία και στη Μακεδονία.

Η μεγάλη αντοχή της ποικιλίας στην ξηρασία και στις υψηλές θερμοκρασίες την κατέστησε τον πρωταγωνιστή του Αττικού αμπελώνα από την αρχαιότητα. Ο αμπελώνας της Αττικής είναι από τους θερμότερους και ξηρότερους της Ελλάδας με θερμικό άθροισμα που ξεπερνά τα 2.300dd και ετήσια βροχόπτωση που δεν υπερβαίνει τα 480mm.

Η ποικιλία Σαββατιανό είναι φυτό μέτριας ζωηρότητας αλλά πολύ παραγωγικό. Διαμορφώνεται σε χαμηλά κυπελλοειδή ή σε αμφίπλευρα γραμμικά σχήματα. Είναι πολύ ανθεκτική στην ξηρασία και μέτρια ανθεκτική στον περονόσπορο και στο ωίδιο.

Το Σαββατιανό οινοποιείται μονοποικιλιακά ή σε blend με άλλες τραγανές και αρωματικές ποικιλίες όπως το Ασύρτικο κι ο Ροδίτης. Τα κρασιά από Σαββατιανό διαθέτουν διακριτικά αρώματα φρούτων όπως το αχλάδι, το πράσινο μήλο και το ροδάκινο, και λουλουδιών. Πολλές φορές παρουσιάζουν ένα βοτανικό χαρακτήρα ή ορυκτές νότες. Στο στόμα είναι καλοδομημένα με σωστή ισορροπία και καλή επίγευση. Το πέρασμα από βαρέλι δίνει μια άλλη διάσταση στην ποικιλία ενισχύοντας τα αρώματα από ώριμα κίτρινα φρούτα και αποξηραμένο βερύκοκο. Η εμπειρία και η έρευνα έχει αποδείξει ότι το Σαββατιανό από αμπέλια με μικρή παραγωγή και τρύγο τη σωστή χρονικά στιγμή έχει τεράστιες δυνατότητες για την παραγωγή κρασιών με αρωματική ένταση και γευστικό πλούτο. Τώρα πια μπορούμε να μιλάμε για την νέα γενιά Σαββατιανών. Προέρχονται από αμπέλια μη αρδευόμενα, με μικρές αποδόσεις (400κιλά/στρέμμα), από κλήματα μέσης ηλικίας 50 ετών σε συνδυασμό με σύγχρονα οινοποιεία. Ξεχωρίζουν για τη δυνατότητα παλαίωσης, την εξαιρετική οξύτητα και συνεχώς αναγνωρίζονται σε διεθνείς διαγωνισμούς.
 

Κατηγορία:Ελληνικό κρασί
Κατηγορία:Ελληνικές ποικιλίες σταφυλιών
Αγιωργίτικο

300px|thumb|Αγιωργίτικο
Η ποικιλία **Αγιωργίτικο** (γνωστή και σαν **Μαύρο Νεμέας**, **Μαυρούδι Νεμέας**), είναι μία από τις πιο εκλεκτές και τις πιο πλούσιες σε χρώμα ελληνικές ερυθρές ποικιλίες σταφυλιών. Η προέλευσή της είναι από τη Νεμέα.

## Περιοχές καλλιέργειας

Απαντάται σε πολλά αμπελουργικά διαμερίσματα της Πελοποννήσου (Κορινθία, Αργολίδα, Μεσσηνία), τη Στερεά Ελλάδα, τη Θεσσαλία και την Εύβοια.

## Παραγωγή

Οίνος Ο.Π.Α.Π. Νεμέα καθώς και Τοπικός οίνος και Επιτραπέζιος οίνος σε συνοινοποίηση με άλλες ποικιλίες.

## Αμπελογραφικά χαρακτηριστικά

Είναι φυτό ζωηρό και εξαιρετικά παραγωγικό. Τα πιο κατάλληλα σχήματα μόρφωσης είναι το κυπελλοειδές και το αμφίπλευρο γραμμικό. Παρουσιάζει ευαισθησία στον περονόσπορο, στο ωίδιο, στον μολυσματικό εκφυλισμό, στην ξηρασία και στους παγετούς.

## Εξωτερικοί σύνδεσμοι

* Περιγραφή

Κατηγορία:Ελληνικές ποικιλίες σταφυλιών
Κατηγορία:Ελληνικό κρασί
Αηδάνι

400px|thumb|Αηδάνι

Η ποικιλία σταφυλιού **Αηδάνι** έχει μεγάλη οικονομική σημασία για τις Κυκλάδες. Το γλεύκος της ποικιλίας αναμιγνύεται με γλεύκος άλλων ποικιλιών (Ασύρτικο, Αθήρι) για τον εμπλουτισμό τους σε άρωμα.

## Προέλευση
Η ποικιλία είναι ανατολικής προέλευσης, από την περιοχή της Ιωνίας. Πιθανόν είναι η "εδάνη άμπελος" που αναφέρει ο λεξικογράφος Ησύχιος τον 5ο αιώνα μ.Χ.

## Συνώνυμα
Αηδάνι άσπρο ή Αηδάνι λευκό ή Αδάνι.

## Περιοχές καλλιέργειας
Καλλιεργείται στις Κυκλάδες, κυρίως στα νησιά Πάρο, Νάξο και Σαντορίνη, αλλά και στην Κρήτη. Σποραδικά καλλιεργείται σε μικρές εκτάσεις και σε άλλες περιοχές της Ελλάδας.

## Παραγωγή
Οίνος Ο.Π.Α.Π. Σαντορίνη και Επιτραπέζιος οίνος.

## Αμπελογραφικά χαρακτηριστικά
Είναι φυτό μέτριας ζωηρότητας και παραγωγικότητας. Διαμορφώνεται σε χαμηλά κυπελλοειδή ή σε γραμμοειδή σχήματα (Royat). Παρουσιάζει ευαισθησία στο ωίδιο και τον περονόσπορο.

Κατηγορία:Ελληνικές ποικιλίες σταφυλιών
Κοτσιφάλι

Το **Κοτσιφάλι** θεωρείται εκλεκτή ποικιλία, η οποία όμως έχει ένα αδύνατο σημείο, την έλλειψη σταθερότητας χρώματος. Γι αυτό ακριβώς συγκαλλιεργείται με το Μαντηλάρι, μια ποικιλία που δίνει άφθονο και σταθερό χρώμα.

## Προέλευση
 
Κρήτη

## Συνώνυμα
 
Κανένα

## Περιοχές καλλιέργειας
 
Νομούς Κρήτης (Λασιθίου, Ηρακλείου, Ρεθύμνης, Χανίων)

## Παραγωγή
 
Οίνος Ο.Π.Α.Π. Πεζά, Αρχάνες, Τοπικός Λασιθιώτικος, Ηρακλειώτικος, Κρητικός καθώς και Επιτραπέζιος.

## Αμπελογραφικά χαρακτηριστικά
 
Η ποικιλία αυτή είναι ζωηρή και παραγωγική. Διαμορφώνεται σε κυπελλοειδή σχήματα αλλά κυρίως σε γραμμοειδή σχήματα μόρφωσης Royat (ιδιαίτερα μετά από τις αναμπελώσεις). Είναι μέτρια ευαίσθητη στον περονόσπορο και το ωίδιο και πολύ ευαίσθητη στον μολυσματικό εκφυλισμό.

## Εξωτερικοί Σύνδεσμοι
*Περιγραφή 

Κατηγορία:Ελληνικό κρασί
Κατηγορία:Ελληνικές ποικιλίες σταφυλιών
Βηλάνα

200px|thumb|Βηλάνα

Για να δώσει οίνους ποιότητας η ποικιλία σταφυλιών **Βηλάνα** απαιτεί προσεκτική εφαρμογή των αμπελοκομικών επεμβάσεων (κλάδεμα καρποφορίας, λίπανση, άρδευση, πυκνότητα φύτευσης), ώστε να περιορίζεται η ζωηρότητα και η ευρωστία των πρέμνων και η παραγωγή να μην υπερβαίνει τα 1200 κιλά ανά στρέμμα. Το γλεύκος και ο οίνος από αυτή την ποικιλία χαρακτηρίζονται γενικά από υψηλές οξύτητες. 

## Πρόελευσης
Κρήτη

## Περιοχές καλλιέργειας
Καλλιεργείται στους νομούς Ηρακλείου, Λασιθίου, Ρεθύμνης και Χανίων. 

## Παραγωγή
Οίνος Ο.Π.Α.Π. Πεζά, Σητεία, Τοπικός οίνος Κρητικός, Λασιθιώτικος, Ηρακλειώτικος, Κισσάμου καθώς και Επιτραπέζιος οίνος.

## Αμπελογραφικά Χαρακτηριστικά
Είναι ζωηρό και παραγωγικό φυτό, που διαμορφώνεται σε κυπελλοειδή αλλά και αμφίπλευρο Royat. Έχει ικανοποιητική αντοχή στις ασθένειες.

## Εξωτερικοί Σύνδεσμοι
*Περιγραφή 

Κατηγορία:Ελληνικές ποικιλίες σταφυλιών
Μοσχοφίλερο

μικρογραφία|Μοσχοφίλερο
Η ποικιλία **Μοσχοφίλερο** είναι μία από τις πιο διαδεδομένες ποικιλίες στην αμπελοκαλλιέργεια. Η ποικιλία αυτή έχει υποστεί την επίδραση πολλών μεταλλαξιογόνων παραγόντων, ώστε να παρουσιάζει σήμερα μεγάλη γενετική παραλλακτικότητα σε πολλά μορφολογικά και τεχνολογικά χαρακτηριστικά, όπως το χρώμα των ραγών, ο χρόνος ωρίμανσης, η αρωματική γεύση, η περιεκτικότητα σε διάφορα συστατικά κ.α. Γνωστοί κλώνοι που καλλιεργούνται σήμερα είναι το Μαυροφίλερο, το Ξανθοφίλερο, το Ασπροφίλερο και το Κοκκινοφίλερο.

## Προέλευση
Ντόπια ποικιλία της νότιας και νοτιοδυτικής Ελλάδας.

## Συνώνυμα
Φιλέρι.

## Περιοχές καλλιέργειας
Αρκαδία, Ηλεία, Λακωνία, Μεσσηνία καθώς και άλλες περιοχές της Πελοποννήσου και των Ιονίων νήσων.

## Παραγωγή
Οίνος Ο.Π.Α.Π. Μαντινεία, Τοπικός οίνος Πελοποννησιακός και Επιτραπέζιος οίνος.

## Αμπελογραφικά χαρακτηριστικά
Είναι μια ποικιλία ζωηρή και παραγωγική. Η διαμόρφωση γίνεται σε κυπελλοειδή σχήματα και σε γραμμοειδή σχήματα. Παρουσιάζει αξιοσημείωτη αντοχή στον περονόσπορο, αλλά είναι ευαίσθητη στον βοτρύτη.

Κατηγορία:Ελληνικές ποικιλίες σταφυλιών
Κατηγορία:Ελληνικό κρασί
Λιάτικο

Κύρια χαρακτηριστικά της ποικιλίας **Λιάτικο** είναι η πρώιμη ωρίμανση και το πολύ ασθενές ερυθρό χρώμα. Η ποικιλία είναι από τις παλαιότερες της Μεσογείου. Στο Λιάτικο βασιζόταν η παραγωγή του φημισμένου βυζαντινού γλυκού κρασιού Μαλβαζία.
Αυτή η κρητική ποικιλία καλλιεργείται ιδιαίτερα στο νομό Ηρακλείου και Λασιθίου και χρησιμοποιείται για την παραγωγή  των οίνων ΠΟΠ  Δαφνές και ΠΟΠ Σητεία. Από την ποικιλία αυτή παράγονται τόσο ξηρά  όσο και γλυκά  κρασιά. Τα γλυκά κρασιά από Λιάτικο φτιάχνονται από λιαστά σταφύλια, δηλαδή με φυσικό τρόπο και όχι με προσθήκη αλκοόλ.   Τα κρασιά από Λιάτικο έχουν σχετικά χαμηλή ένταση χρώματος. Η μύτη τους είναι έντονη, με πλούσια, ώριμα κόκκινα φρούτα και γλυκά μπαχαρικά. Το στόμα είναι γεμάτο, με υψηλά επίπεδα αλκοόλης και χαμηλές, μαλακές ταννίνες. Επειδή τα σταφύλια συμπυκνώνονται στον ήλιο, τα γλυκά κρασιά από Λιάτικο είναι ακόμα πιο έντονα στη μύτη, εμφανίζοντας χαρακτήρες πιο γλυκών και πιο ώριμων φρούτων.

## Προέλευση
  
Κρήτη

## Συνώνυμα
 
Μαυρολιάτης, Λιάτης.

## Περιοχές καλλιέργειας
 
Καλλιεργείται στην Κρήτη, στις Κυκλάδες και στη Ζάκυνθο.

## Παραγωγή
 
Οίνος Ο.Π.Α.Π. Σητείας, Δαφνών, Τοπικός οίνος Λασηθιώτικος, Ηρακλειώτικος, Κρητικός καθώς και Επιτραπέζιος οίνος.

## Αμπελογραφικά χαρακτηριστικά
 
Είναι ζωηρή και παραγωγική ποικιλία που διαμορφώνεται σε κυπελλοειδή σχήματα και σε ορισμένες περιπτώσεις σε χαμηλά γραμμικά. Είναι μετρίως ανθεκτική στον περονόσπορο και στο ωίδιο και εξαιρετικά ευαίσθητη στον μολυσματικό εκφυλισμό.

Κατηγορία:Ελληνικό κρασί
Κατηγορία:Ελληνικές ποικιλίες σταφυλιών
Φωτορεαλισμός

thumb|right|350px|Ζωγράφος του φωτορεαλιστικού ρεύματος

Ο **φωτορεαλισμός** είναι η τρισδιάστατη αναπαράσταση των κτιρίων ή άλλων σχεδιαστικών αντικειμένων με τη βοήθεια ηλεκτρονικού υπολογιστή, με πιστή αναπαράσταση των υλικών, των χρωμάτων και του φωτισμού βάσει των δισδιάστατων σχεδίων του αντικειμένου. Οι φωτορεαλιστικές απεικονίσεις είναι πλέον απαραίτητες στην σημερινή εποχή για τον αρχιτέκτονα, πολιτικό μηχανικό, σχεδιαστή, διακοσμητή και ιδιώτη γιατί σε αντίθεση με την παραδοσιακή κατασκευή
μακετών, πλέον χρησιμοποιούν τα εξελιγμένα 3d προγράμματα με αποτέλεσμα να σχηματίζουν μια πληρέστερη άποψη της υπό κατασκευή οικοδομής ακόμα και από τα αρχικά της στάδια.

Διευκολύνει τον μελετητή να κατανοήσει και να βελτιώσει το έργο του, παρέχοντας παράλληλα τη δυνατότητα ελέγχου και οριστικοποιήσης των χρωμάτων, των υλικών και της αισθητικής του έργου. Επιπροσθέτως δίνει την ευκαιρία στους μελλοντικούς αγοραστές να έχουν μία πλήρη άποψη για το αποτέλεσμα που πρέπει να περιμένουν από την ολοκλήρωση του υπό
κατασκευή έργου. Ένα ακόμη πλεονέκτημα είναι πως με αυτόν τον τρόπο μειώνεται το κόστος από τις αλλαγές και τις διορθώσεις κατά την κατασκευή του έργου.

Οι φωτορεαλιστικές εικόνες είναι απεικονίσεις της αναπαράστασης του ψηφιακού μοντέλου με πληροφορίες υλικών και φωτισμού. Προκύπτουν από πολύπλοκη διαδικασία υπολογισμών, της φωτορεαλιστικής απεικόνισης ή rendering, και γίνεται με χρήση ειδικών αλγορίθμων από το λογισμικό. Φωτορεαλιστικές απεικονίσεις μπορεί να είναι όλα τα είδη προβολής του ψηφιακού μοντέλου. 
Ο μελετητής επιλέγει συγκεκριμένα επίπεδα προβολής ή σημεία παρατήρησης, στη συνέχεια διαμορφώνει τις οπτικές παραμέτρους για τη διαδικασία του φωτορεαλισμού. Το ψηφιακό μοντέλο απεικονίζεται με μεγάλη λεπτομέρεια ενώ το λογισμικό υπολογίζει μέσω της φωτορεαλιστικής απεικόνισης όλα τα οπτικά αποτελέσματα από τη χρήση των υλικών και του φωτισμού που ορίστηκαν. Με αυτόν τον τρόπο παράγονται φωτορεαλιστικά σχέδια και εικόνες στα οποία παρέχεται η δυνατότητα περαιτέρω επεξεργασίας στον Ηλεκτρονικό Υπολογιστή.

Το φωτορεαλιστικό μοντέλο ή μοντέλο σκίασης χρησιμοποιείται στην προσομοίωση του τρόπου παραγωγής των εικόνων στον πραγματικό κόσμο και η απόδοση μίας σκηνής καθορίζεται από τις ιδιότητες των πηγών φωτισμού όπως επίσης από τις ανακλαστικές ιδιότητες των επιφανειών.

Κατηγορία:Μοντέρνα τέχνη
Φωτορεαλισμος
Σίβα Μαλεβιζίου

Η **Σίβα** είναι χωριό και έδρα ομώνυμης κοινότητας του Δήμου Ηρακλείου στην Περιφερειακή Ενότητα Ηρακλείου της Κρήτης. Ανήκε στην επαρχία Μαλεβιζίου. Βρίσκεται δίπλα στην κεντρική οδική αρτηρία Ηρακλείου - Μοιρών σε 280 μέτρα υψόμετρο και απέχει περίπου 24 χλμ. νοτιοδυτικά από  το Ηράκλειο. Οι κάτοικοι ασχολούνται κυρίως με  την αμπελοκαλλιέργεια και την ελαιοκομία. Ιεροί ναοί είναι: του Αγίου Γεωργίου, της Παναγίας, της Αγίας Παρασκευής, του Αγίου Ιωάννου και του Αγίου Γεωργίου του Λειβαδιώτη. Το 1583 αναφέρεται ως *Siva* με 312  κατοίκους (Καστροφύλακας, Κ  102).

Ως οικισμός αναφέρεται επίσημα το 1925, γραμμένη *Σίββα* (με δύο *"β"*), στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Το όνομά της διορθώθηκε το 1940. Σύμφωνα με το σχέδιο Καλλικράτης και με την τροποποίησή του Κλεισθένης Ι, αποτελεί κοινότητα  που υπάγεται στη δημοτική ενότητα Παλιανής του δήμου Ηρακλείου ενώ σύμφωνα την απογραφή του 2011 έχει πληθυσμό 169 κατοίκους.

Δείτε: ***[[Κοινότητα Σίβας]]***

## Βιβλιογραφία
* 

## Παραπομπές


Σιβα
Κατηγορία:Δήμος Ηρακλείου Κρήτης